# Biblioteca i Arxius de Canadà

Biblioteca i Arxius del Canadà (en anglès, Library and Archives Canada (ALC) i en francès, Bibliothèque et Archives Canada) és una institució federal del Govern del Canadà, creada per llei el 2004, a conseqüència de la fusió de la Biblioteca Nacional i l'Arxiu Nacional del Canadà, que té per objecte adquirir, preservar i difondre els documents i bibliografia que reflecteixen el patrimoni documental del Canadà, ser el dipòsit permanent de publicacions governamentals i dels documents dels seus arxius amb valor històric, facilitar la gestió de la informació i coordinar els serveis de les biblioteques de les institucions governamentals, i donar suport al desenvolupament de les biblioteques i arxius del país.

## Història

En 1824 es forma la Literary and Historical Society of Quebec, la qual, després de la Confederació en 1867, pressionarà per tal d'aconseguir un arxiu nacional on recollir i conservar els documents relatius a la història del Canadà. En 1872, després de diverses peticions d'un arxiu nacional, el Parlament encarrega a Douglas Brymner (responsable de l'Arxiu del Departament d'Agricultura) un programa de localització i còpia dels documents històrics de la Gran Bretanya i les seves províncies per construir l'arxiu nacional del Canadà. El 1897 un incendi arrasa un bloc del Parlament i destrueix un part dels seus documents conservats inadequadament per la inexistència d'un edifici oficial per als arxius. El 1903 es fusionen les funcions de Guardià de Registres (Departament de Secretari d'Estat) i l'Arxiver del Domini (Departament d'Agricultura) i el 1904 Arthur G. Doughty és nomenat per aquest càrrec, ocupant-se, com encara passa avui en dia, tant del manteniment de registres relatius a les operacions del dia a dia del govern, com dels documents d'importància històrica o cultural per al país. El 1906 s'acaba la construcció de l'edifici dels Arxius Públics. El 1912 una Llei d'Arxius estableix els Arxius Públics del Canadà com un departament independent. Per altra banda, el 1953 es crea la Biblioteca Nacional del Canadà. Des d'aquest mateix moment, s'ha requerit als editors canadencs l'enviament de còpies de totes les seves obres a la Biblioteca Nacional. Finalment, el 2004 l'Arxiu Nacional i la Biblioteca Nacional es fusionen i acaben formant Biblioteca i Arxius del Canadà.

## Referències

* 1 2 «Library and Archives of Canada Act (S.C. 2004, c. 11) [Llei de constitució de la Biblioteca i Arxius del Canadà]». Govern de Canada. [Consulta: 26 setembre 2016].
* 1 2 «House Government Bill – C-8, Royal Assent (37-3)». Parlament del Canadà. Arxivat de l'original el 2013-06-28. [Consulta: 27 setembre 2016].
* ↑ «Organization Profile – Library and Archives of Canada». Governor in Council Appointments. Govern del Canadà, 05-06-2014. [Consulta: 27 setembre 2016].
* ↑ «Report on Plans and Priorities 2013–14». LAC. [Consulta: 27 setembre 2016].
* ↑ Wilson, Ian E. «"A Noble Dream"? The Origins of the Public Archives of Canada». Archivaria, The Journal of the Association of Canadian Archivists. Association of Canadian Archivists, Núm. 15 (Archives and Libraries: Essays in Honour of W. Kaye Lamb), Data incorrecta, pàg. 16-35. ISSN: 1923-6409 [Consulta: 27 setembre 2016].
* ↑ «History of Library and Archives Canada». Canada's History. Government of Canada through the Department of Canadian Heritage. Arxivat de l'original el 2016-10-01. [Consulta: 27 setembre 2016].
* ↑ Caron, Daniel J. «Shaping our Continuing Memory Collectively: A Representative Documentary Heritage». Library and Archives Canada. Govern del Canadà. [Consulta: 30 setembre 2016].
* ↑ «History of LH&A: Freda Farrell Waldon | HPL». Hamilton Public Library. [Consulta: 27 setembre 2016].

## Enllaços externs

* Biblioteca i Arxius del Canadà - Lloc web oficial